NELJANDA KOOSSEISU

OTSUS

Haapsalu,			28. jaanuar 2005 nr 166

Haapsalu linna osalemine
Jalgrattatee Haldamise Sihtasutuses

Juhindudes kohaliku omavalitsuse korralduse seaduse § 22 lg 1 p 25, § 35 lg 4, § 23, sihtasutuste seadusest, Haapsalu põhimääruse § 12 lg 1 p 26, § 62 ja haldusmenetluse seadusest, Haapsalu Linnavolikogu otsustab:

1.	Haapsalu linnal osaleda asutajaliikmena asutatavas sihtasutuses eeldatava nimetusega Jalgrattatee Haldamise Sihtasutus.

2.	Volitada linnavalitsuse linnakeskkonna osakonna juhataja Krista Vilta´t esindama Haapsalu linna eelnimetatud asutatava sihtasutuse asutamiskoosolekul, linna nimel asutamiskoosolekul läbirääkimisi pidama ning sihtasutuse asutamisdokumentidele alla kirjutama ja peale sihtasutuse registreerimist esindama Haapsalu linna eeldatava nimetusega Jalgrattatee Haldamise Sihtasutuses.

3.	Haapsalu linnavolikogu kantseleil teha otsus teatavaks Krista Vilta´le otsuse koopia üleandmisega allkirja vastu.

4.	Otsus jõustub teatavakstegemisest.

5.	Otsusele võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andres Ammas
Volikogu esimees